NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : PREDS - 576/2018

**1216a**

**S p o l o č n á s p r á v a**

**výborov Národnej rady Slovenskej republiky o výsledku prerokovania zákona z 23. októbra 2018, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1216)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania zákona **z 23. októbra 2018, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1216).**

**I.**

Národná rada Slovenskej republiky schválila dňa **23. októbra 2018 zákon, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa menia a dopĺňajú niektoré zákony**.

Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky uvedený zákon na opätovné prerokovanie a vo svojom rozhodnutí z 8. novembra 2018 č. 4076-2018-KPSR uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky.

Na základe toho predseda Národnej rady Slovenskej republiky rozhodnutím č. č.1252 z 9. novembra 2018 podľa § 90 ods. 2 zákona o rokovacom poriadku Národnej rady Slovenskej republiky pridelil zákon **z 23. októbra 2018, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1216)** týmto výborom Národnej rady Slovenskej republiky:

* Ústavnoprávnemu výboru Národnej rady Slovenskej republiky a
* Výboru Národnej rady Slovenskej republiky pre financie a rozpočet.

Ako gestorský výbor určil Výbor Národnej rady Slovenskej republiky pre financie a rozpočet a súčasne určil lehotu na jeho prerokovanie.

Výbory Národnej rady Slovenskej republiky prerokovali uvedený zákon v lehote určenej predsedom Národnej rady Slovenskej republiky.

**II.**

Prezident SR vo svojom rozhodnutí č. 4076-2018-KPSR z 8. novembra 2018 v časti II. uviedol dôvody na vrátenie zákona a v časti III. navrhol, aby NR SR po opätovnom prerokovaní zákon schválila s týmito zmenami :

1. V čl. I štrnástom bode § 27a znie:

„§ 27a

Nástroje financovania rozvoja cestovného ruchu

Medzi nástroje financovania rozvoja cestovného ruchu patria

1. podpora rozvoja cykloturistiky, a to najmä infraštruktúry líniového typu, cykloturistického značenia, objektov doplnkovej infraštruktúry, mapových podkladov a propagácie,
2. poskytovanie investičnej pomoci pre oblasť cestovného ruchu.“.
3. Čl. II až IX sa vypúšťajú.

Doterajší čl. X sa označuje ako čl. II.

**III.**

Určené výbory zaujali k navrhovaným zmenám, ktoré sú uvedené v časti III. rozhodnutia prezidenta SR a k vrátenému zákonu nasledovné stanoviská:

1. **Výbor** Národnej rady Slovenskej republiky **pre financie a rozpočet** (uzn. č. 355 zo dňa 26. novembra 2016) odporučil Národnej rade Slovenskej republiky zákon **schváliť v pôvodnom znení;**
2. **Ústavnoprávny výbor** Národnej rady Slovenskej republiky (výpis zo zápisnice zo dňa 20. novembra 2018) **neprijal uznesenie**, nakoľko návrh uznesenia nezískal súhlas nadpolovičnej väčšiny všetkých poslancov (Čl. 84 ods. 3 Ústavy Slovenskej republiky a § 52 ods. 4 zákona o  rokovacom poriadku Národnej rady Slovenskej republiky).

**IV.**

**Gestorský** výbor **prijal odporúčanie** pre Národnú radu Slovenskej republiky podľa § 90 ods. 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov hlasovať:

* o pripomienkach prezidenta uvedených v časti II. tejto správy so stanoviskom gestorského výboru **neschváliť.**
* o zákone z 23. októbra 2018, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1216) ako o celku **schváliť v pôvodnom znení.**

Spoločná správa výborov Národnej rady Slovenskej republikyo výsledku prerokovania **zákona z 23. októbra 2018, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1216a)** **bola schválená** uznesením Výboru Národnej rady Slovenskej republiky pre financie a rozpočet **č. 371 z 26. novembra 2018.**

## Výbor určil poslanca Emila Ďurovčíka za spoločného spravodajcu výborov. Súčasne ho poveril podľa § 80 ods. 2 zákona o rokovacom poriadku Národnej rady Slovenskej republiky informovať Národnú radu Slovenskej republiky o výsledku rokovania výborov.

Bratislava 26. novembra 2018

**Ladislav Kamenický, v.r.**

**predseda**

**Výboru NR SR pre financie a rozpočet**